Daniel Šechtman

Daniel Šechtman, niekedy tiež Dan Šechtman, 24. január 1941, Tel Aviv, Britský mandát Palestína) je izraelský fyzik a profesor na Izraelskom technologickom inštitúte v Haife.

V roku 2011 dostal Nobelovu cenu za chémiu za objav kvazikryštálov. Tie popísal už v apríli 1982 počas svojho vedeckého pobytu v USA, avšak spočiatku jeho objav vedecká komunita odmietala a sám Šechtman bol za svoju teóriu zosmiešňovaný. Podľa všetkých súdobých vedeckých poznatkov bol jeho objav nemožný – vedci sa totiž domnievali, že sa vzorce atómov v kryštáli opakujú, zatiaľ čo Šechtman tvrdil opak. Zmenil však definíciu kryštálu ako periodickej štruktúry. Podľa novej je kryštál „akákoľvek pevná látka, ktorej difrakčný diagram je bodový.“

Je nositeľom mnohých vedeckých ocenení, okrem iného tiež Izraelskej ceny alebo Wolfovej ceny za fyziku.

V roku 2014 neúspešne kandidoval na prezidenta, zvíťazil Reuven Rivlin.

Referencie

Iné projekty

Externé odkazy 
 České noviny.cz – Nobelova cena za chemii za vysmívaný objev tzv. kvazikrystalů
 Aktuálně.cz – Nobelovu cenu má chemik, kterému zprvu nikdo nevěřil

Zdroj 

Osobnosti z Tel Avivu
Izraelskí fyzici
Izraelskí chemici
Nositelia Nobelovej ceny za chémiu
Izraelskí nositelia Nobelovej ceny
Nositelia Izraelskej ceny
Nositelia Wolfovej ceny za fyziku
Izraelské osobnosti židovského pôvodu
Chemici židovského pôvodu
Fyzici židovského pôvodu
Členovia Európskej akadémie vied a umení
Členovia American Academy of Arts and Sciences